***Universitatea ”Ștefan cel Mare” din Suceava*** *Facultatea de Inginerie Electrică și Știința Calculatoarelor*

**REALIZAREA UNUI SITE WEB CU ÎNTREBĂRI ȘI RĂSPUNSURI PUSE FRECVENT SECRETARIATULUI**

**Îndrumător**: **Studenţi**: Teleagă Alexandru,Cozariuc Adrian, as. dr. ing. Gherman Ovidiu Rotar Mihai

**Echipa**: DREI

**Grupa**: RCC 31111

**CAIET DE SARCINI PENTRU REALIZAREA UNUI SITE WEB CU ÎNTREBĂRI ȘI RĂSPUNSURI PUSE FRECVENT SECRETARIATULUI**

Cuprins

[SECȚIUNEA I : Informaţii generale 2](#_Toc513847555)

[**Obiectivul general al proiectului** 3](#_Toc513847556)

[SECTIUNEA II : Caiet de sarcini 3](#_Toc513847557)

[**1.** **Cerințe generale** 3](#_Toc513847558)

[Scopul proiectului: 3](#_Toc513847559)

[Servicii furnizate de website: 3](#_Toc513847560)

[Structură website: 4](#_Toc513847561)

[Accesibilitate: 4](#_Toc513847562)

[**2.** **Cerinţe tehnice website** 4](#_Toc513847563)

[Cerinţe generale 4](#_Toc513847564)

[Contact 5](#_Toc513847565)

[Audienţa vizată 5](#_Toc513847566)

[Drepturi de proprietate 5](#_Toc513847567)

# 

# SECȚIUNEA I : Informaţii generale

Caietul de sarcini face parte integrantă din documentația pentru elaborarea și prezentarea ofertei și constituie ansamblul cerințelor pe baza cărora se eleborează de către fiecare ofertant propunerea tehnică.

Caietul de sarcini conține, în mod obligatoriu, specificații tehnice. În acest sens orice ofertă prezentată va fi luată în considerare, dar numai în măsura în care propunerea tehnică se înscrie în limitele cerințelor din caietul de sarcini. Ofertarea de produse cu caracteristici tehnice care nu corespund caracteristicilor tehnice prevăzute în caietul de sarcini atrage descalificarea ofertantului.

## 

## **Obiectivul general al proiectului**

**Obiectivul general al proiectului** constă în realizarea unui site web pentru studenții Facultății de Inginerie Electrică și Știința calculatoarelor.

**Obiectul achiziției publice** este reprezentat de achiziția de servicii de concepere, dezvoltare și actualizare site în vederea „Realizării unui site web care va conține întrebări și răspunsuri adresate frecvent secretariatului”.

**Obiectivul specific al proiectului** este reprezentat de: punerea la dispoziție de informații ce țin de activitatea serviciului de secretariat, studenților din cadrul Facultății de Inginerie Electrică și Știința Calculatoarelor.

# SECTIUNEA II : Caiet de sarcini

## **Cerințe generale**

Website-ul va oferi informaţii referitoare la întrebările și răspunsurile puse frecvent secretariatului din cadrul Facultății de Inginerie Electrică și Știința calculatoarelor.

### Scopul proiectului:

Scopul urmărit este de a pune la dispoziția studenților/masteranzilor/absolvenților informații prin intermediul unui site de prezentare, într-un mod organizat și ușor de navigat pentru a reduce timpul de așteptare la serviciul de secretariat. Cele mai frecvente întrebări puse secretariatului se vor regăsi pe platforma web iar în acest mod se va economisi timp atât din partea studenților cât și din partea personalului administrativ al secretariatului.

### Servicii furnizate de website:

Afişarea rapidă a conţinutului.

Formular de contact, care să trimită automat mesaje de tip e-mail la o adresă pe care beneficiarul o poate modifica prin intermediul modulului de administrare şi care să conţină numele, prenumele, adresa de email şi mesajul respectiv;

Posibilitatea administrării prin intermediul website-ului (adăugarea de întrebări, anunţuri, modificarea întrebărilor etc.).

### Structură website:

Site-ul web va fi structurat după cum urmează:

„Autori” – pagină în care va fi prezentată echipa.

„Contact” – pagină în care se vor regăsi numerele de telefoane și adresele de email ale membrilor echipei.

„Contor” – care va conţine un contor pentru numărul de vizitatori şi sau afişări.

### Accesibilitate:

Proiectarea paginilor website-ului trebuie să îndeplinească cerinţele de compatibilitate şi accesibilitate, în concordanţă cu specificaţiile W3C (World Wide Web Consortium) şi recomandările WAI (Web Accesibility Initiative), acceptate la nivel mondial drept standarde internaţionale în domeniul accesibilităţii web. Toate browserele de internet (Internet Explorer, Firefox, Opera, Chrome şi Safari) cu toate versiunile acestora, dar nu mai vechi de patru ani trebuie să poată afişa corect conţinutul site-ului.

## **Cerinţe tehnice website**

### Cerinţe generale

Website-ul:

Va permite accesarea modulului de administrare folosind un protocol securizat şi prin intermediul unui cont cu username şi password.

Modulul de administrare va permite: · editarea structurii website-ului, adăugarea şi modificarea întrebărilor.

Platforma web realizată va trebui să respecte următoarele cerințe tehnice generale minimale:

* Site-ul va fi unul de tip static;
* PHP3, HTML4, CSS, Javascript;
* Site-ul va oferi un design plăcut, funcțional, simplu de utilizat la nivelul interfeței cu utilizatorul;
* Site-ul trebuie să poată fi utilizat folosind mouse-ul pentru navigare și tastatura pentru introducerea de date;
* Paginile site-ului trebuie să aibă o structură similară de conținut pentru a facilita navigarea în site;
* Compatbilitate atât pe desktop cât și pe mobil;
* Sistemul trebuie să suporte diacritice;
* Asigurarea acces utilizatori;
* Accesarea site-ului va fi securizată;
* Asigurarea serviciilor de optimizare;
* Codul sursă rezultat în urma dezvoltării va fi proprietatea beneficiarului.

Prestatorul va asigura pe o perioadă de 12 luni de la predarea site-ului rezolvarea tuturor problemelor și erorilor de aplicație apărute în urma utilizării site-ului.

Prestatorul va pune la dispoziția beneficiarului un manual de utilizare.

### Contact

În cadrul website-ului va exista posibilitatea transmiterii de mesaje (cereri de informaţii, sugestii, reclamaţii etc.) prin intermediul unui formular personalizat, la secţiunea contact. Acest formular va prelua datele de identificare (nume, prenume, e-mail) ale destinatarului cât şi mesajul respectiv. Mesajul, împreună cu datele de identificare se vor transmite automat la o adresă de mail care poate fi modificată de către beneficiar prin intermediul modulului de administrare.

### Audienţa vizată

Grupul ţintă: studenți/masteranzi/absolvenți

### Drepturi de proprietate

Orice rezultate sau drepturi legate de acestea, inclusiv drepturi de autor şi/sau orice alte drepturi de proprietate intelectuală şi/sau industrială, obţinute ca urmare a executării serviciilor ce fac obiectul prezentului Caiet de sarcini vor fi proprietatea Autorităţii contractante, care le poate utiliza, publica sau transfera după cum consideră necesar.